Mauritius Ferber

Mauritius FERBER (naskiĝinta en 1471 en Gdansko, mortinta la  en Lidzbark Warmiński) estis romkatolika teologo kaj inter 1523 kaj 1537 episkopo de Varmio; danke al li ĉi regiono restis katolika kontraŭe al la ĉirkaŭantaj prusiaj provincoj. 

Estante filo de urbestro li studis en Włocławek kaj plurfoje estadis ekterlande (Anglujo, Italujo). En Gdansko li kaŭzis familian kverelon pro fianĉinigo de la komercista filino Anna Pilemann - kio okupis ne nur la gdanskan patriciaron sed eĉ la Apostolan seĝon. En 1507 Eberhard, lia frato, repacigis ĉiujn, dume Mauritius iĝis kleriko ricevonta baldaŭ plurajn prebendojn. Li fariĝis i.a. apostola ĉambristo, domicellarius kaj notario ĉe la Roma kurio. En 1512 li nomumiĝis paroĥestro de preĝejo Sankta Petro kaj en 1514 de preĝejo Sankta Mario (ambaŭ Gdanske). En Sieno li doktoriĝis pri nekanona kaj kanona juro en septembro 1515. Post kiam la frato Eberhard abdikis, ankaŭ al Mauritius estis forlasota Gdansko. Reĝo Sigismondo la 1-a (Pollando) nomumis lin princ-episkopo de Varmio kies administradon Ferber transprenis ankoraŭ samjare. Konsekro fare de la arkiepiskopo de Gniezno okazis en la 6.12.1523 en Piotrków Trybunalski.

Dum pac-interparoladoj en Krakovo en 1525, Ferber defendis sian ekzemptan diocezon kontraŭ influ-voloj de la duko de Prusujo kaj de la reĝo de Polujo. Fakte Ferber reflorigis sian episkopujon. Per skribaĵo de majo 1525 li agnoskis kritikotaĵojn en la Eklezio sed maljesis kredo-ribelojn. Kun ardo li promulgis normojn kontraŭ protestantismo, kio nur en Elbląg mem ne bone efikis. Ferber kontroligis pli severe la dignan okazigon de festotagoj, malpermesis la havon de luteraj libroj kaj moderigis forpelon de herezuloj.

Pro apopleksio suferita en 1531, oni serĉis por li koadjutoron kaj finfine oni trovis helpepiskon, sed nur 1537: Johannes Dantiscus.

 Eksteraj ligiloj  
Triller, Anneliese: "Ferber, Mauritius" - ĉe: Neue Deutsche Biographie 5 (1961), p. 80
Ferber ene de la katolika hierarkio

Kategorio:Princepiskopoj de Varmio
Kategorio:Polaj juristoj